
4 DR 31.10.2011 

 
Dato’ Mukhriz bin Tun Dr. Mahathir: Terima kasih kepada Yang Berhormat 

Bukit Bintang di atas soalan tersebut. Tuan Yang di-Pertua, kalau saya faham soalan 
tersebut ia berkait dengan negara-negara yang telah mengalami malapetaka baru-baru 
ini. Selain daripada Thailand, sebelum itu di bulan Mac yang lepas Jepun juga telah 
mengalami gempa bumi dan tsunami. Kita agak sensitif kepada keadaan ini kerana kita 
tidak mahu dilihat seolah-olah mengambil kesempatan daripada kesengsaraan yang 
telah menimpa ataupun dihadapi oleh rakan-rakan dagangan kita seperti Jepun dan 
Thailand.  

Pada waktu ini telah ada beberapa permohonan oleh pihak-pihak tertentu iaitu 
pelabur-pelabur yang telah pun beroperasi di negara-negara tersebut untuk menerokai 
peluang di Malaysia ini memandangkan negara kita ini selain daripada mempunyai 
infrastruktur yang begitu lengkap dan tenaga mahir yang mencukupi, pada waktu yang 
sama negara kita menikmati keadaan di mana kita terlindung daripada malapetaka-
malapetaka seperti gempa bumi, gunung berapi, ribut taufan dan sebagainya. Ini 
sekarang menjadi salah satu faktor penting untuk kita menarik pelaburan. Sebelum ini 
kita tidak sedar bahawa ianya satu perkara yang dianggap penting oleh pelabur. Akan 
tetapi kebelakangan ini setelah berlaku bencana-bencana seperti ini yang sudah tentu 
menjejas operasi kilang, maka pelabur-pelabur sekarang melihat Malaysia sebagai 
destinasi pelaburan yang begitu sesuai sekali khususnya industri berteknologi tinggi 
yang memerlukan keadaan yang tenteram dari segi alam semula jadinya.  

Jadi, dalam promosi kita ke negara-negara luar, misi perdagangan dan 
pelaburan, perkara ini sekarang dinyatakan dengan jelas bahawa pelabur tidak perlu 
risau mengenai kemungkinan negara akan dilanda bencana selain daripada banjir yang 
kadang-kadang pun berlaku itu pun tidak sebesar yang dihadapi oleh negara jiran kita 
di utara. Terima kasih. 

 

2. Dr. Hajah Siti Mariah binti Mahmud [Kota Raja] minta Menteri Perumahan 
dan Kerajaan Tempatan menyatakan, jumlah pemaju yang gagal membentuk Badan 
Pengurusan Bersama (JMB) dalam tempoh yang diperuntukkan undang-undang dan 
apakah tindakan undang-undang yang telah diambil terhadap mereka. 

Timbalan Menteri Perumahan dan Kerajaan Tempatan [Datuk Seri 
Panglima Haji Lajim bin Haji Ukin]: Tuan Yang d-Pertua, untuk makluman Ahli Yang 
Berhormat sehingga 30 Jun 2011 terdapat sejumlah 5,081 atau bersamaan dengan 
39.3 peratus kawasan pemajuan yang belum menubuhkan JMBMC seperti mana 
disyaratkan di bawah Akta 4, Akta Bangunan dan Harta Bersama (Penyenggaraan dan 
Pengurusan Bangunan) 2007 [Akta 663]. Antara faktor yang dikenal pasti ialah: 

■1020  

(i) kategori kawasan pemajuan yang kecil dan tidak sesuai 
diadakan mesyuarat AGM seperti townhouse 3 pemilik, 
rumah kedai bertingkat kurang daripada 10 pemilik;  

(ii) bangunan belum diduduki sepenuhnya oleh pemilik; dan 

(iii) bangunan digunakan bagi tujuan lain seperti disewakan 
kepada pekerja-pekerja kilang dan juga pelajar. 

Walau bagaimanapun, Kementerian Perumahan dan Kerajaan Tempatan tetap 
mengambil tindakan penguatkuasaan terhadap kegagalan pemaju menubuhkan JMB 
dan MC. Sehingga kini jumlah empat kertas siasatan telah disediakan untuk tujuan 
pendakwaan dan 170 notis amaran telah dikeluarkan. Terima kasih. 

Dr. Hajah Siti Mariah binti Mahmud [Kota Raja]: Terima kasih Yang 
Berhormat Timbalan Menteri. Saya agak terkejut juga apabila Yang Berhormat 
mengatakan bahawa empat kertas siasatan, 170 notis baru yang telah dikeluarkan 
kepada pemaju-pemaju ini sedangkan akta ini sudah berkuat kuasa daripada 2007. 
Jadi Yang Berhormat sebenarnya saya ingat kalau dalam kawasan sayalah, tidak ada 
satu pun bangunan berstrata ini yang telah menubuhkan JMB dengan sukarela. 
Semuanya dengan dipaksa apabila kita telah melaporkan kepada pihak COP.  

Saya merasakan bahawa Akta 663 ini walaupun beberapa kali dikatakan 
sedang menjalani pindaan sampai sekarang belum dibentangkan, malah dalam Akta 
663 ini hukuman kepada pihak pemaju terlalu kecil, a slap on the wrist, dengan izin, 
RM20,000 ataupun tidak lebih tiga bulan penjara.  



Dato' Mukhriz bin Tun Dr. Mahathir: Terima kasih kepada Yang Berhormat Bukit Bintang di atas soalan tersebut. Tuan Yang di-Pertua, kalau saya faham soalan tersebut ia berkait dengan negara-negara yang telah mengalami malapetaka baru-baru ini. Selain daripada Thailand, sebelum itu di bulan Mac yang lepas Jepun juga telah mengalami gempa bumi dan tsunami. Kita agak sensitif kepada keadaan ini kerana kita tidak mahu dilihat seolah-olah mengambil kesempatan daripada kesengsaraan yang telah menimpa ataupun dihadapi oleh rakan-rakan dagangan kita seperti Jepun dan Thailand. Pada waktu ini telah ada beberapa permohonan oleh pihak-pihak tertentu iaitu pelabur-pelabur yang telah pun beroperasi di negara-negara tersebut untuk menerokai peluang di Malaysia ini memandangkan negara kita ini selain daripada mempunyai infrastruktur yang begitu lengkap dan tenaga mahir yang mencukupi, pada waktu yang sama negara kita menikmati keadaan di mana kita terlindung daripada malapetaka- malapetaka seperti gempa bumi, gunung berapi, ribut taufan dan sebagainya. Ini sekarang menjadi salah satu faktor penting untuk kita menarik pelaburan. Sebelum ini kita tidak sedar bahawa ianya satu perkara yang dianggap penting oleh pelabur. Akan tetapi kebelakangan ini setelah berlaku bencana-bencana seperti ini yang sudah tentu menjejas operasi kilang, maka pelabur-pelabur sekarang melihat Malaysia sebagai destinasi pelaburan yang begitu sesuai sekali khususnya industri berteknologi tinggi yang memerlukan keadaan yang tenteram dari segi alam semula jadinya. Jadi, dalam promosi kita ke negara-negara luar, misi perdagangan dan pelaburan, perkara ini sekarang dinyatakan dengan jelas bahawa pelabur tidak perlu risau mengenai kemungkinan negara akan dilanda bencana selain daripada banjir yang kadang-kadang pun berlaku itu pun tidak sebesar yang dihadapi oleh negara jiran kita di utara. Terima kasih. 2. Dr. Hajah Siti Mariah binti Mahmud [Kota Raja] minta Menteri Perumahan dan Kerajaan Tempatan menyatakan, jumlah pemaju yang gagal membentuk Badan Pengurusan Bersama (JMB) dalam tempoh yang diperuntukkan undang-undang dan apakah tindakan undang-undang yang telah diambil terhadap mereka. Timbalan Menteri Perumahan dan Kerajaan Tempatan [Datuk Seri Panglima Haji Lajim bin Haji Ukin]: Tuan Yang d-Pertua, untuk makluman Ahli Yang Berhormat sehingga 30 Jun 2011 terdapat sejumlah 5,081 atau bersamaan dengan 39.3 peratus kawasan pemajuan yang belum menubuhkan JMBMC seperti mana disyaratkan di bawah Akta 4, Akta Bangunan dan Harta Bersama (Penyenggaraan dan Pengurusan Bangunan) 2007 [Akta 663]. Antara faktor yang dikenal pasti ialah: #1020 (i) kategori kawasan pemajuan yang kecil dan tidak sesuai diadakan mesyuarat AGM seperti townhouse 3 pemilik, rumah kedai bertingkat kurang daripada 10 pemilik; (ii) bangunan belum diduduki sepenuhnya oleh pemilik; dan (iii) bangunan digunakan bagi tujuan lain seperti disewakan kepada pekerja-pekerja kilang dan juga pelajar. Walau bagaimanapun, Kementerian Perumahan dan Kerajaan Tempatan tetap mengambil tindakan penguatkuasaan terhadap kegagalan pemaju menubuhkan JMB dan MC. Sehingga kini jumlah empat kertas siasatan telah disediakan untuk tujuan pendakwaan dan 170 notis amaran telah dikeluarkan. Terima kasih. Dr. Hajah Siti Mariah binti Mahmud [Kota Raja]: Terima kasih Yang Berhormat Timbalan Menteri. Saya agak terkejut juga apabila Yang Berhormat mengatakan bahawa empat kertas siasatan, 170 notis baru yang telah dikeluarkan kepada pemaju-pemaju ini sedangkan akta ini sudah berkuat kuasa daripada 2007. Jadi Yang Berhormat sebenarnya saya ingat kalau dalam kawasan sayalah, tidak ada satu pun bangunan berstrata ini yang telah menubuhkan JMB dengan sukarela. Semuanya dengan dipaksa apabila kita telah melaporkan kepada pihak COP. Saya merasakan bahawa Akta 663 ini walaupun beberapa kali dikatakan sedang menjalani pindaan sampai sekarang belum dibentangkan, malah dalam Akta 663 ini hukuman kepada pihak pemaju terlalu kecil, a slap on the wrist, dengan izin, RM20,000 ataupun tidak lebih tiga bulan penjara.